b'\n_START_ARTICLE_\nKolokacija\n_START_PARAGRAPH_\nKolokacija je pojav, ko se dve ali ve\xc4\x8d besed tipi\xc4\x8dno pojavljajo v besedni zvezi.\n_START_SECTION_\nRazlaga in zgledi\n_START_PARAGRAPH_\nGre za besedne zveze, ki niso ve\xc4\x8d naklju\xc4\x8dne, ampak so kot take \xc5\xbee ustaljene v jeziku. Od prostih besednih zvez se razlikujejo predvsem po tem, da se besede skupaj pojavljajo pogosteje, kot bi se po naklju\xc4\x8dju. V sloven\xc5\xa1\xc4\x8dini je pravilno kristalno jasno, plasti\xc4\x8dna operacija, krdelo volkov, in ne kozmeti\xc4\x8dna operacija (v angle\xc5\xa1\xc4\x8dini\xc2\xa0\xc2\xbbcosmetic surgery\xc2\xab) ali \xc4\x8dreda volkov. Te besedne zveze so v jeziku ustaljene in se jih ne more spreminjati, sicer niso ve\xc4\x8d kolokacije._NEWLINE_Vsak jezik ima vrsto kolokacij, zna\xc4\x8dilnih samo zanj. V angle\xc5\xa1\xc4\x8dini se re\xc4\x8de to make coffee, v sloven\xc5\xa1\xc4\x8dini se lahko re\xc4\x8de skuhati kavo ali narediti kavo. Oboje je slovni\xc4\x8dno pravilno in tudi sli\xc5\xa1i se v redu. V angle\xc5\xa1\xc4\x8dini ne bi nih\xc4\x8de rekel to cook coffee, \xc4\x8deprav je tudi to slovni\xc4\x8dno pravilno in bi vsi razumeli, kaj ho\xc4\x8de govorec re\xc4\x8di. Bilo pa bi zelo nenavadno in takoj bi opazili, da angle\xc5\xa1\xc4\x8dina ni materni jezik govorca. To je podobno, kot bi tujec v sloven\xc5\xa1\xc4\x8dini vpra\xc5\xa1al Koliko je \xc4\x8das? namesto Koliko je ura?. Kolokacija ni isto kot idiom. Tudi to je stalna besedna zveza, od kolokacije se pa razlikujejo po tem, da ima prenesen pomen._NEWLINE_Obstajata dve vrsti kolokacij, in sicer slovni\xc4\x8dne in leksikalne. Slovni\xc4\x8dne se navezujejo na pravila slovnice, npr. s katerim predlogom se ve\xc5\xbee neki glagol.\n_START_SECTION_\nSlovni\xc4\x8dne\n_START_PARAGRAPH_\nto travel by bus, train, car \xe2\x80\x93 potovati z/s avtobusom, vlakom, avtom,_NEWLINE__NEWLINE_amazed at \xe2\x80\x93 presene\xc4\x8den nad,_NEWLINE_by accident \xe2\x80\x93 po nesre\xc4\x8di.\n_START_SECTION_\nLeksikalne\n_START_PARAGRAPH_\na heated discussion \xe2\x80\x93 vro\xc4\x8da razprava,_NEWLINE_sit/take an exam \xe2\x80\x93 opravljati izpit_NEWLINE__NEWLINE_a fierce dog \xe2\x80\x93 hud pes.'